२०७6 साल श्रावण २६ गते मुख्यमन्त्री तथा मन्त्रिपरिषद्को कार्यालय, गण्डकी प्रदेश, पोखरामा बसेको मन्त्रिपरिषद्को बैठकको निर्णयः-

1. मुख्यमन्त्री तथा मन्त्रिपरिषद्को कार्यालयको राष्ट्रिय योजना आयोगको आगामी आर्थिक वर्षको वार्षिक कार्य योजनामा समावेश गर्न यस प्रदेशका रुपान्तरणकारी आयोजना तथा कार्यक्रम छनोट गरी पठाउने सम्बन्धी विषयको प्रस्तावः "माननीय मुख्यमन्त्रीज्यूले उपयुक्त योजना छनोट गरी पठाउने ।"

२. मुख्यमन्त्री तथा मन्त्रिपरिषद्को कार्यालयको गण्डकी प्रदेश सरकार र मित्रराष्ट्र गणतन्त्र चीनको छिन्घाई (Qinghai) प्रान्त बीच भगिनी सम्बन्ध स्थापना गर्न समझदारी पत्र गर्ने स्वीकृतिका लागि नेपाल सरकारमा अनुरोध गर्ने सम्बन्धी विषयको प्रस्तावः "प्रस्तावमा लेखिए बमोजिम गर्ने ।"

3. मुख्यमन्त्री तथा मन्त्रिपरिषद्को कार्यालयको प्रशासन तथा विधेयक समितिबाट परिमार्जित उद्योग, पर्यटन, वन तथा वातावरण मन्त्रालयको गण्डकी प्रदेश, विज्ञान तथा प्रविधि नीति, २०७६ स्वीकृत गर्ने सम्बन्धी प्रस्तावः "प्रस्तुत प्रस्तावमा देहाय बमोजिम गर्ने गरी गण्डकी प्रदेश, विज्ञान तथा प्रविधि नीति, २०७६ स्वीकृत गर्नेः

क. प्रस्तुत गण्डकी प्रदेश, विज्ञान तथा प्रविधि नीति, २०७६ को दफा ९ (घ) मा "प्रतिनिधि, गण्डकी विश्वविद्यालय (विज्ञान तथा प्रविधि विषय सम्बन्धित ) - सदस्य" राख्ने र दफा ९ (छ) मा "कार्यकारी निर्देशक, गण्डकी विज्ञान तथा प्रविधि प्रतिष्ठान – सदस्य सचिव" राख्ने । दफा ९ (ज) हटाउने।"

४. आन्तरिक मामिला तथा कानून मन्त्रालयको विपद व्यवस्थापन कोषबाट तमानखोला-४, बागलुङका पहिरो पिडितलाई सहयोग गर्ने सम्बन्धी विषयको प्रस्तावः "प्रस्तावमा लेखिए बमोजिम गर्ने।''

५. भूमि व्यवस्था, कृषि तथा सहकारी मन्त्रालयको आ.व. 2075/76 मा भुक्तानी हुन छुट भएको अनुदान रकम चालु आ.व 2076/77 मा भुक्तानी दिने सम्बन्धी विषयको प्रस्तावः "प्रस्तावमा लेखिए बमोजिम गर्ने ।"

६. भौतिक पूर्वाधार विकास मन्त्रालयको यातायात व्यवस्था सम्बन्धी Software, Smart License Printer र व्यवस्थापन प्रणाली हस्तान्तरणका लागि नेपाल सरकारमा अनुरोध गर्ने सम्बन्धी विषयको प्रस्तावः " प्रस्तावमा लेखिए बमोजिम गर्ने।"

७. भौतिक पूर्वाधार विकास मन्त्रालयको प्रारम्भिक वातावरणीय परीक्षण (IEE) को प्रस्ताव स्वीकृतिको अधिकार वातावरण संरक्षण नियमावली बमोजिम भौतिक पूर्वाधार विकास मन्त्रालयलाई दिन नेपाल सरकारमा अनुरोध गर्ने सम्बन्धी विषयको प्रस्तावः " यस प्रदेशको हकमा प्रारम्भिक वातावरणीय परीक्षण (IEE) तथा वातावरणीय प्रभाव मूल्याङकन (EIA) गर्न यस प्रदेशको भौतिक पूर्वाधार विकास मन्त्रालयलाई अधिकार प्रत्यायोजन गरिदिन नेपाल सरकारमा अनुरोध गर्ने ।"